มันนี่ทูเดย์
กรุงศรีฯ จัดโปร
7 มิ.ย. 2559

กรุงศรีฯ จัดโปร
ธนาคารกรุงศรีอยุธยาจัดโปรโมชั่นพิเศษสำหรับผู้สมัครใช้บริการ กรุงศรี SMS Banking แจ้งเตือนทุกยอด ไม่พลาดทุกความเคลื่อนไหวในบัญชี เพียง 19 บาท/เดือน ผู้สมัครใช้บริการตั้งแต่วันนี้ถึง 31 ส.ค. 2559 จะได้รับสิทธิร่วมลุ้นเป็นผู้โชคดีรับรถจักรยานยนต์ New Honda Click 125i จำนวน 9 รางวัล และรางวัลรถกระบะ All New Isuzu D-Max รุ่น Hi Lander 4 ประตู จำนวน 1 รางวัล มูลค่ารวมกว่า 1.2 ล้านบาท โดยธนาคารจะจับรางวัลรวม 4 ครั้ง คือ ครั้งที่ 1-3 ในวันที่ 20 มิ.ย. 2559, 20 ก.ค. 2559 และ 22 ส.ค. 2559 ลุ้นรับจักรยานยนต์จำนวน 3 รางวัล/ครั้ง และครั้งที่ 4 ในวันที่ 30 ก.ย. 2559 ลุ้นรับรถกระบะ
กรมธรรม์ใหม่
บริษัท กรุงเทพประกันชีวิต ออกผลิตภัณฑ์ใหม่ บีแอลเอ ปันสุข 80/20 แบบประกันการออมประเภทความคุ้มครองระยะยาวถึงอายุ 80 ปี ด้วยความคุ้มครองชีวิตสูงถึง 120% ของจำนวนเงินเอาประกันภัย รับเงินคืนตลอดสัญญาโดยรับ 1.5% ของจำนวนเงินเอาประกันภัยทุก2 ปี ในวันครบรอบปีที่ 2-20 และอีก 1% ของจำนวนเงินเอาประกันภัยทุกปี ในวันครบรอบปีที่ 21 และยังสามารถนำมาหักลดหย่อนภาษีได้